text: Projecte Mediació - Institut Roseta Mauri
  PROGRAMA DE MEDIACIÓ A L' INSTITUT ROSETA MAURI
  Primera promoció de mediadors Segona promoció de mediadors
  Mediadors Juny 2012
  El Programa de Mediació Escolar que es porta a terme a l'Institut Roseta Mauri des del curs 2010-11 –del qual un dels dos orientadors educatius del centre n'és el seu coordinador- pretén fomentar i instaurar la cultura de la Pau i la resolució de conflictes entre els nostres alumnes a través de la via del diàleg. Cinc són els eixos principals sobre els quals se centra aquest Programa:
  Difusió del concepte de mediació i dels seus beneficis entre tota la comunitat educativa del centre i principalment entre els seus alumnes.
  Formació periòdica de nous alumnes mediadors i mediadores.
  Actualització dels coneixements i intercanvi d'experiències i bones pràctiques mitjançant l'organització de trobades periòdiques d'alumnes mediadors i mediadores dels diferents centres de la província.
  Intervenció de l'alumnat mediador en tots aquells casos que es puguin resoldre eficaçment mitjançant la mediació.
  Acreditació per escrit per part del centre de la tasca realitzada eficaçment pels i per les alumnes mediadors i mediadores al llarg del curs, afavorint entre els mateixos el foment de la mediació, la seva importància, com el seu valor i reconeixement social.